రూ.100లతో 'సేవింగ్స్‌' ఖాతా!
- కనీస బ్యాలెన్స్‌ అవసరంలేదు
- డిపాజిట్లపై 4 శాతం వడ్డీ చెల్లింపు
- మూడు నెలలకోసారి వడ్డీ డిపాజిట్‌
- ఐపీపీబీతో అనూహ్య 'బ్యాంక్‌' లాభాలు
నవతెలంగాణ, వాణిజ్య విభాగం: ప్రభుత్వ రంగ సంస్థ ఇండియా పోస్ట్‌ పేమెంట్స్‌ బ్యాంక్‌ (ఐపీపీబీ) నుంచి పొదుపు ఖాతాలు, కరెంట్‌ ఖాతాలు, నగదు బదిలీలు, ప్రత్యక్ష నగదు బదిలీ, బిల్లులు, యుటిలిటీ చెల్లింపులు, వ్యాపార చెల్లింపులు వంటి సేవలు అందుబాటులోకి రానున్నాయి. కేవలం రూ.100ల మొత్తంతో సేవింగ్స్‌ ఖాతాను ప్రారంభించవచ్చు. నగదు నిల్వ పరిమితి రూ.లక్ష మాత్రమే. నెలవారీ సగటు నిల్వ పరిమితి లేదు. అంటే తక్కువ నిల్వలున్నా కూడా చార్జీలు పడవన్నమాట. అదే సమయంలో ఎన్ని సార్లయినా నగదు డిపాజిట్‌ చేయవచ్చు. ఉపసంహరణా చేసుకోవచ్చు. ఐపీపీబీ సేవింగ్స్‌ ఖాతాదార్లకు తమ ఖాతాలో ఉండే మొత్తంపై 4 శాతం వార్షిక వడ్డీని చెల్లిస్తారు. మూడు నెలలకోసారి దీనిని జమ చేస్తారు. గడపగడపకూ బ్యాంకింగ్‌ సేవలు ఐపీపీబీ మరో ప్రత్యేకం. తద్వారా బ్యాంకింగ్‌ చాలా సులభతరం కానుంది. పోస్ట్‌మాన్‌ ద్వారా కొత్త తరం బ్యాంకింగ్‌, చెల్లింపు పద్ధతులు గ్రామీణులకు చేరువ కానున్నాయి. ఇందులో ముఖ్యంగా ఖాతా తెరవడం, నగదు డిపాజిటు/ఉపసంహరణ, నగదు బదిలీలు, రీఛార్జ్‌, బిల్లు చెల్లింపు తదితర ప్రధాన సేవలుం డనున్నాయి. పాన్‌ అప్‌డేట్‌, నామినేషన్‌, స్టేట్‌మెంట్‌, స్టాండర్డ్‌ ఇన్‌స్ట్రక్షన్‌ వంటి ఇతరత్రా సేవలు కూడా దీనిలో అందిస్తారు. ఇవే కాకుండా.. థర్డ్‌పార్టీ సేవలూ ఉంటాయి. మ్యూచువల్‌ ఫండ్‌ సేవలనూ అందించునున్నారు. దీనికి తోడు ఆర్‌టీజీఎస్‌, నెఫ్ట్‌, ఐఎమ్‌పీఎస్‌ లావాదేవీ సదుపాయాలూ లభించ నున్నాయి. పింఛన్లు, సబ్సిడీ, ఎమ్‌ఎన్‌ఆర్‌ఈజీఏ నగదు బదిలీ కూడా ఐపీపీబీ ద్వారా చేయవచ్చు. కాకపోతే రుణాలు మాత్రం ఇవ్వలేవు. నగదు డిపాజిట్‌, ఉపసంహరణ కాకుండా చేసే ఇతరత్రా డిజిటల్‌ లావాదేవీలకి ఒక్కోదానికి రూ.15 చొప్పున ఛార్జీ ఉంటుంది. ఇక నగదు డిపాజిట్‌, ఉపసంహరణకైతే ఒక్కో లావాదేవీకి రూ.25 చార్జీని పోస్టల్‌ శాఖ వసూలు చేయనుంది. డిసెంబరు చివర కల్లా మొత్తం దేశ వ్యాప్తంగా ఉండే 1.55 లక్షల పోస్టాఫీసులను డిసెం బరు ముగింపు నాటికి ఐపీపీబీ సేవలతో అనుసంధానం చేయాలని ప్రభుత్వం భావిస్తోంది. ఇందులో 1.3 లక్షలు గ్రామీణ ప్రాంతాల్లోనే ఉన్నాయి. ఇవన్నీ కూడా బ్యాంకు శాఖ లుగా మారతాయి. ఈ చెల్లింపుల బ్యాంకులో భారత ప్రభు త్వానికి 100 శాతం వాటా ఉంది. తపాలా శాఖకు 3 లక్షల పైచిలుకు పోస్‌ ్టమ్యాన్‌లు, గ్రామీణ్‌ డాక్‌ సేవక్స్‌ ఉన్నారు. ఇప్పటికే పోస్టల్‌ విభాగానికి దేశ వ్యాప్తంగా 37 కోట్ల ఖాతాలున్నాయి. అందులో 17 కోట్లు సేవింగ్స్‌ బ్యాంకు ఖాతాలున్నాయి.
ఎలా అందిస్తారంటే..
మైక్రో ఏటీఎం, మొబైల్‌ బ్యాంకింగ్‌ యాప్‌, ఎస్‌ ఎమ్‌ఎస్‌, ఐవీఆర్‌ పద్ధతుల్లోనూ ఐపీపీబీ సేవలు అంది స్తారు. వీటితో పాటు క్యూఆర్‌ కార్డ్‌నూ అందిం చనున్నారు. మన బ్యాంక్‌ ఖాతాలను మనమే నిర్వహిం చుకొనే వెసులుబాటు కలుగనుంది. అయితే ఈ లావాదేవీలన్నిటికీ.. బయోమెట్రిక్‌ తనిఖీ ఉంటుంది.
మీ స్నేహితులకు రికమెండ్ చెయ్యండి